1. ΝΟΜΟΣ ΓΣΝΣΤ΄ της 20/24 Μαρτ. 1908 Περί απολυμαντηρίων. Ετροποποιήθη και συνεπληρώθη υπό των: α)Νόμ. 2532 της 7/9 Οκτ. 1920 περί τροποποιήσεως του Νόμ. ΓΣΝΣΤ΄. β)Νόμ. 2930 της 26/31 Ιουλ. 1922 περί τροποποιήσεως του Νόμ. ΓΣΝΣΤ΄. γ)Ν.Δ. 31/31 Μαΐου 1923 περί εισπράξεως τελών απολυμάνσεως. δ)Ν.Δ. 13/13 Σεπτ. 1925 περί δημοσίου απολυμαντηρίου Ερμουπόλεως. ε)Νόμ. 5762 της 9/16 Σεπτ. 1933 (ΦΕΚ Α΄ 268) περί κυρώσεως του από 5/8 Ιουλ. 1933 Ν.Δ/τος περί συμπληρώσεως και τροποποιήσεως του Νόμ. ΓΣΝΣΤ΄και 2930 περί απολυμαντηρίων. ς)Νόμ. 1721 της 10 Αυγ./6 Σεπτ. 1944 περί μομιμοποιήσεως των δοκίμων απολυμαντών του Δ. Απολυμαντηρίου Αθηνών. ζ)Νόμ. 1012 της 11/14 Ιουλ. 1949 περί τροποποιήσεως του άρθρ. 2 του υπ’ αριθ. 5762/1933. Τα ανωτέρω νομοθετήματα αντικατεστάθησαν εν τω συνόλω των δια των διατάξεων του Δημοσιοϋπαλληλικού Κώδικος και του νέου Οργανισμού Υπ. Προνοίας. Το άρθρ. 36 παρ. 5 του Οργανισμού τούτου (ανωτ. σελ. 15) προβλέπει τρία Απολυμαντήρια, ανά έν εις Αθήνας, Θεσ/νίκην και Ερμούπολιν, με αρμοδιότητα την εκτέλεσιν απολυμάνσεων και την πρακτικήν εξάσκησιν των εκπαιδευομένων εις την Υγειονομ. Σχολήν απολυμαντών. Περί των προϊσταμένων των Απολυμαντηρίων προβλέπει το άρθρ. 95 παρ. 10 του ως άνω Οργανισμού (ανωτ. σελ. 23), περί των προσόντων δε των απολυμαντών κλπ. προσωπικού τα άρθρ. 70 και επ. αυτού (ανωτ. σελ. 20).

[Source: greek_legal_code_raptarchis | Tokens: 1194]